Zoom - Viquipèdia, l'enciclopèdia lliure\nPer a altres significats, vegeu «Zoom (desambiguació)».\nUn zoom, també anomenat objectiu de focal variable, és un objectiu per a càmeres de fotografia o de cinema en què la distància focal es pot fer variar de forma contínua entre dos límits extrems: de gran angular extrem a gran angular curt (per exemple, en format 135, de 19 a 35 mm), de gran angular a teleobjectiu (p. ex. de 35 a 70 mm), de teleobjectiu curt a teleobjectiu extrem (p. ex. de 100 a 400 mm). Això fa que un zoom pugui substituir uns quants objectius de focal fixa, a més de servir, en les càmeres de cinema, per a fer travellings òptics. La distància focal es canvia girant una anella, en uns zooms, o movent-la longitudinalment, en els altres.\nUna lent de 70-200mm de Canon\nEn els primers zooms, l'enfocament canviava quan es variava la distància focal, cosa que feia que primer s'hagués d'ajustar la focal i després enfocar. Avui en dia, tots els zooms mantenen l'enfocament mentre es canvia la focal.\nHabitualment, els zooms són menys lluminosos que els objectius de focal fixa. La seua lluminositat, a més, normalment varia a mesura que es canvia la focal: més lluminositat en focals curtes i menys lluminositat en focals llargues.\nLes primeres lents zoom van sorgir per als telescopis per l'any 1834. Ja entre les primeres patents de teleobjectius apareixien aquells amb lents mòbils i la possibilitat de canviar la distància focal. No obstant això cada vegada que variava la distància focal era necessari tornar a enfocar. Aquestes lents es diuen varifocals. Avui dia s'empren els objectius varifocals en càmeres digitals i de video on l'enfocament és automàtic i això no suposa un inconvenient.\nEl primer objectiu zoom real, que mantenia l'enfocament en variar la distància focal, va ser patentat el 1902 per Clile C. Allen. Però va ser el Bell and Howell Cooke "Varo" 40-120mm per a càmeres de cinema de 35mm, introduït el 1932, el primer objectiu produït industrialment.\nEl primer objectiu zoom per càmera fotogràfica SLR de 35mm va ser el Zoom 1:2,8/36-82 mm que la marca alemanya Voigtländer va presentar al maig de 1959. Un objectiu molt lluminós i versàtil dissenyat per Frank G. Back qui no només va inventar les lents sinó també el terme "zoom". En el mateix any Nikon també va presentar un zoom 1:4,0-4,5/85-250 mm per a la seva nova SLR Nikon F.\nDes de llavors, i en especial a partir de mitjans dels 80 amb l'ajuda dels ordinadors, s'ha anat millorant la tècnica aconseguint majors variacions en objectius més petits, sent habitual a partir dels anys 90 zooms de factor x10 o fins i tot més. Com a exemples: Tamron presentà el 1992 la seva Revoluzoom 28-200, un objectiu de baix cost en una grandària molt compacte.\nNikon Nikkor 18-70 AF-S DX/3.5-4.5 G IF-ED.\nLes propietats bàsiques d'un objectiu zoom són la seva distància focal mínima i màxima, així com el seu valor de lluminositat per a la seva distància focal mínima i màxima. El quocient entre la màxima i la mínima distància focal possible es denomina factor zoom i sol ser representat pel quocient acompanyat per una 'x'.\nLlavors, què significa x2, x3, ... x10?\nQuan ens diuen que una càmera té un zoom òptic x2, x3, o x10, al que s'estan referint és al fet que la focal màxima és 2, 3 o 10 vegades la focal mínima. Aquesta fórmula, aplicada a un objectiu estàndard d'iniciació dels que incorporen les càmeres rèflex de gamma bàsica, típicament 18-55mm, ens donaria que aquest objectiu té un zoom òptic x3. Un 18-70 seria gairebé x4, i un 18-200, considerat com un objectiu tot terreny al món reflex per la seva gran cobertura de focals, un x11.\nEl zoom òptic i el zoom digital són dues característiques que solen descriure a les càmeres digitals compactes. Encara que els objectius zoom ofereixen avui dia una bona qualitat, a causa d'un disseny més complex amb major nombre de lents, no són de tan bona qualitat.\nEls grups de lents en l'objectiu es desplacen en girar un anell de l'objectiu o en prémer un botó en el cas dels "power zoom" (zoom motoritzats) en les càmeres compactes o de vídeo, d'aquesta manera varia la distància focal i amb això l'espai que entrarà en l'enquadrament de la foto.\nEnquadrament d'un zoom\nEls objectius zoom són una opció pràctica, còmoda i econòmica en substitució a un joc de diferents objectius de focals fixes que poden cobrir des de grans angulars a teleobjectius. L'ús d'un zoom evita haver d'estar canviant constantment d'objectius, evitant una tasca fins i tot delicada en ambients de pols o humitat, i estalviant un temps de vegades decisiu. Per contra, la comoditat del seu maneig comporta fàcilment al fet que fotògrafs no experimentats descurin la composició d'una fotografia. A la filmació d'una pel·lícula, el zoom no pot usar com a substitut del travelling.\nObtingut de «https://ca.wikipedia.org/w/index.php?title=Zoom&oldid=27981074»\nDarrera modificació: 8 ago 2021 a les 01:09\nLa pàgina va ser modificada per darrera vegada el 8 ago 2021 a les 01:09.


Grup de Defensa del Patrimoni (Vic-Osona): de gener 2012\nCampanar de la Catedral : història i reivindicació\nEn aquest article, signat per Miquel Cañellas el passat mes de juliol, que coincideix en el temps amb les obres de restauració del cloquer de la Catedral de Vic, s'hi pot llegir un resum de la història aquitectònica i l'evolució formal d'aquesta torre singular i històrca, al mateix temps que s'advoca pel capteniment d'una sensibilitat patrimonial en relació als acabats i al rematament del seu cimal. Finalment a través de la crònica, l'autor ens parla de la filosofia de la darrera reforma impulsada per Eduard Junyent amb les sol.lucions de fidelitat formal al cim del teulat i del coronament barroc, que com va subscriure l'il.lustre canonge i romanista vigatà, es va mantenir incòlume sense canviar-ne el seu perfil per tal ..." que s’expressés en aquella estructura de factura barroca dintre la silueta viscuda pels vigatans”. Paraules que transcrivim de la carta original, signada per Junyent l'any 1976 i que mostrem al final de l'article en còpia facsímil i en exclusiva per al coneixement i interès dels nostres lectors i seguidors.\nFa prop de tres anys que el cloquer de la Catedral de Vic, va quedar protegit amb una tanca a la seva base ran dels despreniment de petits fragments a l’angle de tramuntana del seu parament. Ara que s’han reprès les obres del Pla Director de la Catedral iniciat a finals del 2000 sota la direcció de l’arquitecte Rafael Vila, caldrà incidir de manera urgent en la rehabilitació i consolidació del cloquer a fi efecte que la seva contemplació no produeixi cap tipus de riscs ni a vianants ni a visitants.\nLes últimes reformes obrades sota els auspicis del Dr. Junyent : reforç interior dels murs, obertura de finestrals romànics (tapiats l’any a causa dels terratrèmols de 1428), i rehabilitació de la coberta i coronament, s’havien perllongat pràcticament durant quinze anys. L’any 1976 s’emplaçava de nou la campana de les hores al seu lloc i s’ancoraven els ferratges del seny superior dels quarts, amb el penell i la creu.\nEl que ens crida l’atenció del cloquer de Vic, el de la catedral, és el seu acabament atípic, impropi del romànic. Ho és pels ferratges del cimal que sustenten la campana dels quarts, però també, pels vuit immensos finestrals escairats de 3x3 metres, que permeten sense destorb l’expansió sonora de la campana de les hores. ¿ Seria una sorpresa dir que es pot justificar històricament aquest canvi formal, amb l’enlairament de tot el conjunt, per la voluntat de fer arribar el so de les campanes del rellotge (servei religiós i civil no ho oblidem) fins als extrems d’una ciutat que a partir de mitjans del XVII i fins ben entrat el segle XVIII, s’expansionava cap al nord pel traçat a cordill de l’Example Morató?.\nVista frontal del cloquer del cloquer\nde Vic amb el seu rematament barroc\nDels plets i enraonies per tenir un rellotge civil a Plaça, amb l’argument insòlit que no arribava la veu del de la Catedral als ravals de la ciutat, se’n podria parlar llargament. Conflicte de jurisdiccions allargat artificialment en el temps per l’oposició del Capítol Catedral que es negava cedir aquest privilegi, invocant vells pactes i ordinacions que comprometien al Consell de la Ciutat al pagament de dues terceres parts per la reparació del rellotge, campanes horàries i jornals del campaner. Un tema que mereix un article apart i que les limitacions d’espai ens aconsellen no esbravar més.\nEns pot sobtar que en la reforma dels anys setanta, no s’hagués assajat de retornar el vell cloquer al model original romànic, desproveint-lo d’aquestes immenses obertures escairades i rebaixant alguns metres el coronament . El Dr. Junyent amb els tècnics de la Diputació, s’ haurien plantejat un possible ”retorn als orígens” -arquitectònicament parlant- però declinaren per dos motius: No hi havia un model segur de la forma original. Copiar Ripoll o St. Martí del Canigó amb els seus cloquers emmerletats, era seguir una via errònia que ja s’havia produït a finals del XIX; clarament en el cas de Ripoll, on a pesar de l’existència de documentació gràfica, s’optà -sota el parer d’Elies Rogent- per un acabament més romàntic que romànic. L’altre raó de pes, la que s’imposà finalment a Vic, consistí en mantenir la fidelitat vers aquella estructura formal que la història havia propiciat. Un model , el d’avui, observable en els dibuixos i gravats. Els més antics, de mitjans del segle divuitè\nLa campana dels quarts, obra de Miquel\nCoromina, fonedor d'Olot (any 1724)\nUna nota personal de l’il·lustre canonge signada el mes de desembre de 1976, ens dóna detalls sobre el procés de restauració “ el cloquer romànic del segle XI acabava en l’ampit corresponent a la part alta i no hi havia indicis de com va quedar resolta la coberta a teulada a quatre vessants com a Casserres i Tavèrnoles, probablement amb volta de cúpula...” Es per això que finalment com ens acaba reblant Eduard Junyent s’optà per refer l’estructura coneguda, la que havia prevalgut, amb poques variacions, des de mitjans del XVII, principis del XVIII: “S’imposava doncs no canviar la silueta de la part alta del campanar tornada a l’època barroca que va configurar-la.... s’ha tingut especialment en compte (finalment) que s’expressés en aquella estructura de factura barroca dintre la silueta viscuda pels vigatans”. Així es tancava un dubte i es donava una sol•lució arquitectònica de cara a l’immediat futur. Curiosament la campana dels quarts, allotjada al gabial barroc superior de teulat, consta fabricada a Olot per Miquel Coromina l’any 1724. Datació patrimonial segura que confirma totes les hipòtesis de l'estructura que ens ha arribat.\nCom desitjaríem, aprofitant l’actual i necessària rehabilitació, que més enllà de la tasca peremptòria d’assegurar alguns carreus de la torre, les teules del carener i rehabilitar el gabial barroc superior, es produís una dissimulació dels embigats sota coberta, reproduïts fa trenta cinc anys amb bigues de ferro, que, substituïts amb caironats de fusta o folrats simplement, donarien, des de la perspectiva de l’observador un impacte visual més genuí i respectuós del conjunt. Un interior, que a mode de comunidor barroc, d’on sembla prendre model, va quedar aclarit per aquestes grans obertures, que abans de la darrera reforma quedaven dissimulades per les massisses encavallades encreuades que sostenien la campana de les hores, estrenada l’any 1803, ran de la consagració del nou edifici neoclàssic. Amb el desmuntatge i supressió dels antics embigats de roure, a banda de minvar ressonàncies a la campana major, es donà excessiva llum a un interior sota teulada, abans molt més reclòs degut als congrenys que sostenien tot el grup. Potser seria oportú que en ocasió de l’actual intervenció, s’ajustessin algunes de les “imperfeccions” de detall de la darrera reforma . L’ocasió, ara que passa, bé que s’ho val.\n(publicat a REVISTA VIC, juny de 2011)\nfOtO: RENOM (Vic- 1979)\nDetall final del penell barroc a la portada del llibre LA CATEDRAL DE VIC obra pòstuma d'Eduard Junyent\nFRAGMENT * CARTA DEL DR. EDUARD JUNYENT EN RESPOSTA A CONSULTA PERSONAL * SOBRE\nREHABILITACIÓ DEL CLOQUER * OBERTURA DE FINESTRALS ROMÀNICS (VIC- 2 de Desembre de 1976)\nVida i Obra d'Eduard Junyent a l'enllaç adjunt //////////////////////////////////\nMés articles de l'autor sobre el cloquer de Vic a Campaners de València\nPublicat per GDP VIC-OSONA a 14:40 Cap comentari:\nPenell barroc alterat\nSi hi hagués voluntat, la rectificació encara seria possible\nEn la nostra carta als "reis" publicada en aquest mateix Bloc el proppassat dia 3 de Gener (veure més avall) el GDP demanava que es tornés a la situació anterior el cimal que estotja la campana de quarts el cloquer d'Oliba, coronat de lluïssors impròpies d'un rematament, en forma de parallamps inoxidable, que hauria de ser patrimonialment respectuós al conjunt del grup. Aquestes ratlles, improductives segurament, a la vista dels aconteixements, pretenen insistir una vegada més en aquesta qüestió enutjosa que dol en la contemplació dels acabats del rematament d'un campanar històric que en paraules d'Eduard Junyent és el "rei dels cloqueres romànics fet construir amb major esbeltesa de línies que l'obtinguda a Ripoll i a Cuixà i com a model que fou del cloquer s romànics d'importació lombarda" . Després de l'obertura de finestrals auspicida pel vell canonge i romanista durant la dècada dels anys seixanta-setanta, més enllà del manteniment i les rehabilitacions imprescindibles, s'imposa el rigor i el respecte a un llegat que no té preu.\nReproduim aquí mateix la mateixa nota publicada al 9 NOU al mateix temps que agraïm públicament el ressò mediàtic que fa de manera habitual el digital Osona.com en l'enllaç del qual hi podreu trobar aquesta notícia i de forma indexada, la pràctica totalitat d'activitats i comunicats de premsa que ha general el GDP al llarg de tres anys d'activitats del grup.\nNOTICIA SOBRE LA PETICIÓ DEL GDP a Osona.com\nACTIVITATS DEL GDP a Osona.com (2008 - 2011)\nFINAL D'OBRA A LA VISTA (El 9 NOU del 9 de gener de 2012)\nEl setmanari comarcal es feia ressò de la petició del GDP sobre el penell barroc del cloquer de Vic.\nEn aquesta nota s'hi recullen les opinions del nostre secretari i coordinador i s'hi anuncia un final d'obra que arriba tard per alguns "detalls" de darrera hora. Lamentablement no són detalls que afectin a la consecució ni als objectius expressats per la demanda patrimonial adreçada pel GDP als directors i responsables de l'obra.\n*(cliqueu al damunt per a augmentar)\nPublicat per GDP VIC-OSONA a 14:54 Cap comentari:\nVila-Abadal visita els pessebres dels Bagué Cambra\nObert a les visites fins al 29 de Gener\nEncara i dins del període post nadalenc, la família Bagué Cambra mantindà oberta la porta de la seva llar del passatge Ntra. Sra. de Lurdes, 2 de Vic (al barri de l'Estadi) fins al dia 29 de Gener, per tal de facilitar la visita del seu Pessebre familiar, 50è.Aniversari, ambientat en el paratge natural de la font del Frares. Una notícia, la del pessebre públic amb reivindicació patrimonial que vam posar de relleu en el seu moment al nostre Bloc i que ara reflectim novament per la visita que va realitzar el passat dijous dia 12 de gener l'alcalde de la ciutat Josep Maria Vila Abadal. Notícia que recollim del digital Osona.com i que reproduïm aquí per als efectes patrimonials i desitjables d'una actuació dels dos municipis implicats (Vic i Santa Eugènia de Berga ), en la "resurrecció" d'aquest paratge tan entranyable pels caminants; record d'aplecs, excursions i velles fontades.\nPublicat per GDP VIC-OSONA a 0:02 Cap comentari:\nObrint finestres....després de Festes\nRessaca "post festum" i agraïments\nDesprés del seguici dels Reis, podem dir que hem començat a rebre petits obsequis, de la mà d'alguns"patges" que s'han confiat a la nostra plana clicant la finestreta de SEGUIDORS, una opció a la qual encara hi sou a temps a fegir-vos-hi i que no cal dir que ens satisfà de debò. Durant la "campanya" de Nadal, Any Nou i Reis podem dir que s'han aconseguit, els dies punta, un promig de 40 visites diàries al nostre Bloc. Del dia 1 de desembre fins el dia, 6 de gener, diada de Reis, han obert les nostres planes un total de 700 Visitants. Això ja és una bona notícia doncs reconeixem en aquest gest el vostre interès i l'augment de conscienciació pel nostre Patrimoni. Cal augmentar el nombre de seguidors però també que enriquiu el Bloc amb les vostres propostes i opinions a través de la casella inferior de cada article, destinada a Comentaris. Entre tots hi ha molt camí a fer. Gràcies pels que ja heu començat a col.laborar.\nUNES ADRECES I ENLLAÇOS PER A LA VOSTRA INFORMACIÓ I ENTRETENIMENT\nA l'espera de novetats, que n'hi hauràn ran de les peticions de la nostra Carta dels Reis, us deixem unes adreces a enllaços interessants lligats al nostre Bloc i a les nostres activitats com a grup. Son un conjunt d'imatges, videos i articles que resumeixen la tasca del GDP al llarg d'aquests tres anys i mig de compromís pel Patrimoni històric i monumental.\n* ALBUM D'IMATGES PATRIMONIALS DEL GDP.- Selecció d'Imatges publicades al llarg de tres anys pel Grup de Defensa del Patrimoni. Les darreres inclouen les nostres peticions patrimonials més recents.\n* ENLLAÇ AL GDP.BLOC.CAT.- informació dipòsit d'articles del Bloc anterior del GDP (2008 - 2011)\n* LA FARINERA.- Vista interior de la Fàbrica vigatana construida per d'Enric Sagnier (1853-1931) abans de la reforma de 2009 que l'ha transformada en Centre d'Arts - L'Abans i el Després.\n* CAMPANARS D'OSONA.- Hem fotografiat més d'un centenar de Campanars de la Comarca d'Osona.\n* RESTAURACIÓ DEL RELLOTGE DE VIC.- Procés de restauració de l'antiga màquina de 1901, construida per Josep Besses, rellotger de Barcelona, coneguda com les de les 24 campanades. Podem veure la la visita de membres del GDP al taller del rellotger Joan Pedrals de Moià. Al segon enllaç hi podreu llegir un article en calu d'humor de Joan Pedrals i Miquel Cañellas (rellotger i ex-rellotger respectivament) sobre la notorietat de la peça mecànica del rellotge públic que va "atabalar" uns quants mesos als vigatans de principis de segle. Obriu si us plau i divertiu-vos amb una narració de tò jocós "Tres quarts de quinze"\n* ARTICLES SOBRE EL RELLOTGE I ELS FANALS VIGATANS DE GAUDÍ A LA XARXA\nEnllaços directes als Blocs de "Gaudí i el Modernisme a Catalunya" i " Campaners de València " sobre el Rellotge de la Plaça de Vic i Campanar de la Catedral, signats per Miquel Cañellas,del GDP.\n* ACTIVITATS DEL GRUP (gravacions en video)\nFarineres ( una filmació d'Albert Bagué per al GDP )\nVisita al Campanar de la Pietat de Vic\nVisita al campanar de Sta. Coloma de Centelles\nPublicat per GDP VIC-OSONA a 22:58 Cap comentari:\nEl GDP fa la CARTA als REIS\nSOMNIS REIALS....I PATRIMONIALS\nA ses màgiques majestats:\nPer manca d'actuacions per part de l'administració municipal i curial, i aprofitant que la propera nit de Reis els tindreu a cau d'orella així que pugeu a la balcona de l'Ajuntament o sota el balcó de Palau, gosem sol.licitar de la vostra benèfica mediació algunes peticions molt bàsiques que ja venen de lluny; d'altres no tant arcaiques, que de no fer-se realitat, si bé potser no serem més rics ni famosos si que serem més rucs, ja que haurem perdut o deixat perdre uns retalls d'història i un bon munt de patrimoni.Com que no ens volem fer pesats (sabem que les peticions en una nit així són infinites) centrarem la nostra comanda reial en tres punts o "regals" patrimonials, que per cert, no són per a ús propi sinó per al gaudi estètic i per a la memòria històrica de vigatans i visitants.\nEls "pedraferits" del G.D.P.\nPER AL BLANC\nArregleu-nos els ponts històrics, el de Queralt i el Remei, ambdós coixegen de pedres que els manquen, o bé que els hi han pres.\nPER AL ROS\nI un bon aparador pel rellotge, el de la ciutat.... el més antic. El tocassons de les 24 hores, que ben "encaixat" ja és a Vic.\nPER AL NEGRE\nPer coronar la torre d'Oliba, podrien posar-hi el penell ? I no aquella llança argentina, que espasa flamígera sembla, no pas el cimal d'un cloquer .\nPER ALS PATGES... que sou els nostres lectors\nSi us plau, un gest que és molt fàcil\ni és que si us agrada molt\nvulgueu clicar-nos la tecla\nla que us farà Seguidors\nQue això no costa una mica\nni quatre ni dotze ni dos\ni això si és un bon obsequi\ndels patges que podeu ser tots.\nPublicat per GDP VIC-OSONA a 1:53 Cap comentari:


Institut Ramon Llull - Venezia Catalunya - Fonts RSS\nSi voleu estar informats de les convocatòries, comunicats i esdeveniments culturals de l'Institut Ramon Llull ho podeu fer mitjançant un lector RSS.\nPer a utilitzar les fonts RSS existeixen múltiples opcions. La més comuna consisteix a instal·lar un programa anomenat agregador o lector de notícies. Altres aplicacions com el correu electrònic o els navegadors web també poden visualitzar els continguts amb RSS. Determinats entorns web personals com igoogle o netvides també poden visualitzar fonts RSS.\nComunicat (en català):\nNotes de premsa de l'Institut Ramon Llull.\nTambé en anglès i espanyol\nAgenda (en català):\nEsdeveniments culturals vinculats amb la llengua i cultura catalanes.


Galeria de fotografies | Comtes d'Urgell\nFotos Hotel Comtes d'Urgell\nDescobreix l’Hotel Comtes d’Urgell a través de la nostra galeria fotogràfica que col·loquem a la teva disposició i comença a idealitzar les teves pròximes vacances en ple pirineus. Pots fer-te un volt pel nostre hotel virtualment i conèixer les instal·lacions a través de les fotografies. Explora habitacions i delecta’t amb els interiors de l’hotel, així com amb les fenomenals vistes als pics mutanyencs dels voltants.\nSi encara no ho tens clar, continua explorant les nostres fotos i deixa que l’hotel t’acabi captivant. Amb tocs tradicionals i amb mobiliari modernista, fa que la combinació sorprengui fins al més escèptics. Hotel Comtes d’Urgell reuneix totes les característiques perquè tinguis una grata estada.


Recuperen una creu de terme del segle XVI desapareguda a Campanet a principis dels 90\nEls agents del Seprona de la Guàrdia Civil han arrestat dos homes d'Alcúdia\nARA BALEARS Palma 20/12/2014 13:17\nAgents del Servei de Protecció de la Natura (Seprona) de la Guàrdia Civil han arrestat dos veïns d'Alcúdia com a presumptes autors d'un delicte contra el patrimoni (A.H.H., de 31 anys, i D.G.B., de 32), i han recuperat un fragment d'una creu de terme del segle XVI, desapareguda a Campanet.\nLa investigació va començar el 22 de setembre, quan la Guàrdia Civil va ser informada de la troballa en una finca de Petra d'un tros de columna de pedra de marès, adornada a la part superior per un capitell amb figures de sants.\nDesprés de sol·licitar a tècnics de la Conselleria d'Educació, Cultura i Universitats del Govern balear un informe sobre l'antiguitat, protecció i catalogació, es desprèn que és part de les denominades creus de terme, que antigament delimitaven els municipis.\nLa peça en concret data d'un període comprès entre els segles XVI o XVII i està catalogada com a Bé d'Interès Cultural (BIC). La creu es trobava desapareguda des de finals dels anys 90 de l'ermita de Sant Miquel de Campanet.\nEn el marc de l'operació Creu, els agents van descobrir els autors de la sostracció i van detenir a principis d'octubre els dos suposats responsables.\nLa relíquia serà retornada a l'Ajuntament de Campanet, un cop ho autoritzi l'autoritat judicial, perquè sigui restaurada i col·locada al seu lloc d'origen.


El temps a Palamós: Dades extremes mundials de l'any 2012\nL'investigador del clima Maximiliano Herrera ha elaborat una llista de dades extremes globals obtingudes l'any 2012, i manté una llista completa dels registres de temperatures extremes per a totes les nacions del món al seu lloc web.\nSegons la seva llista, el 2012 va tenir els següents registres extrems a nivell mundial:\nTemperatura més alta a nivell mundial: 53,6° C a Sulaibiya, Kuwait, el 31 de juliol.\nTemperatura més freda al món: -84,2° C a Vostok, a l'Antàrtida, el 16 de setembre.\nTemperatura més alta a l'hemisferi sud: 47.5°C a Birdsville, Austràlia, el 7 de gener.\nTemperatura més freda a l'hemisferi nord: -63,1° C a Summit, Groenlàndia, el 28 de desembre.\nLa més alta precipitació anual: Cherrapunji, Índia, 13.364 mm.\nMés baixa precipitació anual: En diverses estacions del sud d'Egipte no va caure ni rastre de precipitació.\nTemperatura mínima més alta mundial: 41.7° C, Death Valley (EUA), el 12 de juliol.\nTemperatura mitjana més elevada en 24 hores: 47.5° C, Death Valley (EUA), 11-12 de juliol.\nRècord mundial de temperatura màxima en una illa: 51,8° C, a l'illa de Failaka, Kuwait, el 31 de juliol.\nRècord mundial de temperatura màxima a la costa: 52,1° C, Kuwait City, Kuwait, el 31 de juliol.\nTemperatura més alta del món acompanyada amb pluja: 46.1° C, Agulles (EUA), el 13 d'agost.\nRècord mundial de la humitat relativa més baixa acompanyada amb pluja: 11%, Agulles (EUA), el 13 d'agost.\nPaïsos i territoris que han assolit la temperatura més alta de la seva història el passat 2012:\nEl Marroc registrà el seu rècord històric de temperatura més alta el 17 de juliol del 2012 a Marràqueix, quan el mercuri va arribar a 49,6° C.\nKuwait va registrar els seu rècord històric de temperatura més alta el 31 de juliol del 2012 a Sulaibya, quan el mercuri va arribar a 53,6° C. Això supera la temperatura més alta mai registrada a Àsia (siguent completament comprobada) que és d'uns 53,5° C mesurats a Moen Jo-Daro, Pakistan, el 26 de maig del 2010.\nNo obstant, la temperatura més alta mesurada a Àsia van ser els 54° C de Tirat Tsvi, Israel, el 22 de juny del 1942. L'Oficina Meteorològica Israeliana ha dut a terme una investigació dels registres el passat 2012 (impulsada per una investigació de l'OMM i l'historiador del clima Christopher C. Burt), i es va arribar a la conclusió que el registre era vàlid. No obstant això, s'han negat a fer públics els detalls que van portar a les seves conclusions, i fins que ho facin, el registre continua sent sospitós.\nMoldàvia va registrar el seu rècord històric de temperatura més alta el 7 d'agost del 2012 a Falesti, quan el mercuri va arribar a 42,4° C.\nMontenegro tingué la seva temperatura més alta mai registrada el 8 d'agost del 2012 a Danilovgrad, quan el mercuri va arribar a 44.8° C.\nLa República Txeca va obtenir la seva temperatura més alta mai registrada el 20 d'agost del 2012 a Dobrichovice, quan el mercuri va arribar a 40.4° C.\nEl territori de Hong Kong assolí la seva temperatura més alta mai registrada el 21 de juliol a Ping Chau Island, quan el mercuri va arribar a 37.7° C.\nLa República de Sèrbia va establir un nou rècord territorial de temperatura màxima amb 42,8° C, el 24 d'agost a Visegrad.


Resultat de la recerca - "safareig"\nL'HortaHivern 2003. Caseta sencilla amb la bassa en primer terme.\nBassa del Molí de LlobateresHivern 2006. Encara es conserva la bassa amb les parets de carreus i el reg.\nBassa del Molí d'en SalaAgost 2006. Bassa gran del molí molt ben conservada. Es forneix de les aigües de la riera de Sant Joan.\nBassa de CasamitjanaAny 1956 (Moià). La bassa, la casa i al fons l'antiga parròquia de Rodors. Actualment la bassa està seca.\nBassa del Molí del BoscMaig 2007. El sobreexidor de la bassa encara funciona pefectament avui.\nFont de Sant AntoniJuliol 2007 (L'Estany). Raja a prop de la casa del Molí. Damunt el broc hi ha una modesta capelleta amb la imatge de Sant Antoni Abad i gravat l'any 1927.\nMolí del Gai o de PerersAbril 2009. Situat al costat de la riera del Gai, de l'edifici del molí no en queda cap vestigi; només es pot veure la bassa, ben construïda, que mesura uns 15 per 15 metres, el pou i la resclosa.\nLa RocaDesembre 2010. Aquesta masia es troba enmig del bosc, encara que a 15 minuts caminant de Castellcir. Anys enrere va ser una casa de camperols i avui s'ha convertit en una casa rural respectant tots els detalls propis de l'arquitectura rural catalana. Data de l'any 1831 segons inscripció que hi ha a la llinda de la porta d'entrada.\nSafareig de la RectoriaMarç 2011. De quan abans la gent anava a rentar la roba als safareigs públics.\nBassa del PratMarç 2011. És juntament amb el safareig de la Rectoria, l'altre safareig públic que hi havia al poble de Granera. A la Bassa del Prat, el diumenge abans de la Festa Major, s'hi fa l'Aplec.\nBassa del GrauAbril 2011. La trobem situada darrera la casa de pagès del mateix nom.\nBasses de gel de can CarabrutMarç 2013. Servien per contenir l'aigua que, una vegada glaçada, es tallava en blocs i s'emmagatzemava a les poues de Can Carabrut. Es troben sota la casa del mateix nom, al costat de la riera de Salt Gener. Es conserven dues rescloses de pedra.\n24 fotos en 2 pàgina(s) 1 2


Un xic més de “Soroll” | Institut Rafael Campalans\nDimarts tornem al Teatre Nacional de Catalunya, al TNC, amb els alumnes de batxillerat a veure Molt soroll per no res, ja que el dia 11 de novembre se’ns va frustrar la visita perquè un actor es va posar malalt i es va haver de suspendre l’obra. Molt soroll per no res és un muntatge basat en la famosa comèdia de William Shakespeare del mateix títol.\nAmb una posada en escena que recorda els grans musicals, compta amb la direcció escènica d’Angel Llàcer (que també actua a l’obra) i la direcció musical de Manu Guix. La música en directe de Cole Porter acompanya una història contemporània entre el amor i l’amistat, entre els secrets i els enganys. Tot plegat inspirat en l’estètica de les pel.lícules americanes de la dècada daurada dels 50. En el repartiment hi ha grans noms del teatre català.\nSi en voleu veure un fragment, cliqueu l'enllaç.


Ribera d’Ondara, municipi “Tracta’m bé, projecta la xerrada sobre la relació pares i fills “La Marinada”. — Consell Comarcal de la Segarra\nEsteu aquí: Inici → Notícies → Ribera d’Ondara, municipi “Tracta’m bé, projecta la xerrada sobre la relació pares i fills “La Marinada”.\nRibera d’Ondara, municipi “Tracta’m bé, projecta la xerrada sobre la relació pares i fills “La Marinada”.\n— arxivat sota: SERVEIS SOCIALS - TRACTA'M BÉ\nMoments de la xerrada a la Sala l’Amistat.\nRibera d’Ondara és un dels municipis de la Segarra que també s’ha adherit a la campanya “Tracta’m bé” del Consell Comarcal que promou el bon tracte a les persones grans. Paral·lelament a la campanya el Consell Comarcal ofereix als municipis de la comarca xerrades per debatre i opinar sobre el tracte a la gent gran.\nConcretament, és una xerrada on es projecta un vídeo fòrum “La Marinada” que tracta sobre la relació pares i fills. Marinada és un curtmetratge protagonitzat per Pep Cruz ambientat a la Segarra, en què, a través de la relació entre un pare, un fill i l’Alzheimer, es parla sobre el tracte, la cura i el respecte a les persones grans.\nLa xerrada va tenir lloc a la Sala del local social l’Amistat. A l’acte va participar també l’alcalde de Ribera d’Ondara, Francesc Sabanes. La rebuda va ser notable, prop d’una trentena de persones van participar.\nFotografies: Moments de la xerrada a la Sala l’Amistat.\nDimarts, 4 d’abril.


Traducció per als sectors de la fusta i la fabricació de mobles en la combinació català-francès: Barcelona | LinguaVox\nLinguaVox: especialistes en traducció per als sectors de la fusta i la fabricació de mobles a Barcelona\nLinguaVox ofereix traducció per als sectors de la fusta i la fabricació de mobles a clients de Barcelona i d'arreu del món.\nConfieu en el nostre servei de traducció per als sectors de la fusta i la fabricació de mobles\nLinguaVox gestionarà el vostre projecte de traducció per als sectors de la fusta i la fabricació de mobles amb rapidesa, professionalitat i confidencialitat.\nQuan sol·liciteu un pressupost gratuït de traducció per als sectors de la fusta i la fabricació de mobles, podeu estar segur que el vostre projecte el gestionarà un coordinador de projecte qualificat, atent i amb experiència, qui respondrà a qualsevol dubte que pugueu tenir, dedicarà el temps que calgui a enviar-vos una oferta personalitzada i explicar-vos-la detalladament sense compromís, i tractarà els vostres documents amb la màxima confidencialitat.\nEl vostre projecte de traducció per als sectors de la fusta i la fabricació de mobles en la combinació català-francès està en les millors mans\nLa nostra empresa de traducció només treballa amb traductors experimentats que tradueixen a la seva llengua materna. Això és particularment important en el cas de la traducció per als sectors de la fusta i la fabricació de mobles.\nEls nostres lingüistes tenen estudis universitaris superiors, normalment en traducció i interpretació; viuen o tenen contacte quotidià amb els seus països d'origen i les seves llengües maternes, i estan en disposició de traduir al/a l' francès el vostre projecte de traducció per als sectors de la fusta i la fabricació de mobles.\nLa majoria dels nostres traductors de Barcelona i d'altres llocs són especialistes en traduccions tècniques, jurídiques, mèdiques o empresarials. El vostre projecte de traducció per als sectors de la fusta i la fabricació de mobles en la combinació català-francès sonarà tan natural en francès que el lector no percebrà que la llengua de partida era el català.\nGràcies al nostre equip de traductors especialitzats, distribuïts arreu del món, gestionarem el projecte de traducció per als sectors de la fusta i la fabricació de mobles que ens encarregueu amb total garantia de qualitat.


Neteja senderons baixada prades, pel 5 de desembre\nBTT VALLS :: Activitats del club :: Sortides ocasionals\nGasAttack el Dt Nov 17, 2009 12:32 am\nDonat a que tinc l'autorització firmada us aniria be fer la neteja del sendero de les fonts fins a les canteres aquest dissabte?\nAplaçem al 5 de desembre???\nEditat per darrera vegada per GasAttack el Dl Nov 30, 2009 5:18 pm, editat 1 cop en total\nRe: Neteja senderons baixada prades, pel 5 de desembre\nBlackJou el Dt Nov 17, 2009 1:41 am\nEm sap greu contestar per dir q no, però és que jo no puc... Avere si ia algú q està més lliure.\nneigüi el Dv Nov 20, 2009 10:02 pm\nJo aquest dissabte vaig a fer enduro pels ports...\nRAKSO_5XC el Dv Nov 20, 2009 11:05 pm\nyo xavi e eintentat aplaçar el dia de ensulfatar les oliveres pero ava a ser ke no jajajajaa\nyo ke tenia ganes de anar a fer neteja\nBlackJou el Dl Nov 23, 2009 6:30 pm\nS'hi ha anat al final?\nRAKSO_5XC el Dl Nov 23, 2009 8:10 pm\nei fiera alfinal no s'hi va anar perque eren 2 nomes\nGasAttack el Dl Nov 30, 2009 5:19 pm\nNois,... com ho teniu per anar a fer la neteja el dissabte 5 de desembre?\nJa nomes queda aquest cap de setmana si volem netejar algo..... o si no sempre quedarà baixar pel pedregal de l'any passat\nGasAttack el Dc Des 02, 2009 1:30 pm\nVeient les ganes que hi ha de netejar crec que lo millor es fer lo mateix que l'any passat amb algunes variacions,....així que si no dissabte serà dilluns aniré a fer una ruta d'investigació per si trobem manera d'estalvioar-nos el GR impracticable de l'albiol. EL tram de baixada fins al remei seria el mateix que l'any passat. EL Carles em va passar una proposta per esquivar el GR que pot ser viable, si algu s'anima a venir, com ja he dit si no sera dissabte sera dilluns: Cotxe a Alcover (per no fer mes kms del compte, que les forces son les que son), pujar a l'albiol, carretera cap als Motllats i allí fer tot el tram de baixada fins al remei.\nDani el Ds Des 05, 2009 2:16 pm\njo m'ofereixo per demà diumenge 6, sorry no haver contestat abans.\nMiraré el foro avui a la nit quan torni.\nSalut peles i pedals.\nGasAttack el Ds Des 05, 2009 4:22 pm\navui he anat a buscar una laternativa al GR de l'albiol,... i es pot dir que l'he trobat, pero no se que es pitjor si l'un o l'altre. Almenys el que he trobat la dificultat que te es que es dret pero no es pedregos. Ja estudiaré el track que n'he tret a veure si es viable passar per aquest nou senderó i empalmar amb el de les virtuts despres.\nDema diumenge alguns estarem a guissona de marxa, el quim, l'oskar i jo segurament anirem dilluns a netejar algo, no se el que pero algo netejarem :D:D\nJordi6 el Ds Des 05, 2009 10:58 pm\nA mi em sap greu però no poc vindre cap dia. Com ja sabeu tinc l'esguinç de turmell i no el vull forçar massa, és mes no crec que vingui a la baixada de Prades, però com que sempre fa falta algun lesionat per poder portar l'esmorzar, ja mi ofereixo jo i així no fa falta decidir qui ho fa.\nPer cert, a veure on i quan quedem per fer la compra, ok?\nGasAttack el Dg Des 06, 2009 1:04 am\nAquesta tarda ho he estat parlant amb el presi, l'alternativa que he trobat li ha semblat bona basantse amb les explicacions que li he donat i les sensaqcions que he tingut.... aixi que crec que no caldrà anar a netejar res pq si us fieu de mi ja tenim ruta per esquivar el gr de l'albiol


Turó de Morou\tDestacats\nHotel de Santa Fe. A principis del segle XX, l’editor barcelonès Ramon de Montaner va comprar la vall de Santa Fe amb la idea de fer-hi un hotel de luxe. Per abastir-se d’enllumenat elèctric, va fer construir un petit pantà al costat de l’hotel (L’Estanyol), que aviat fou insuficient, i, al cap de 25 anys, va fer construir el pantà que avui coneixem com a tal.\nCan Casades. Una antiga casa d’estiueig restaurada per la Diputació i convertida en centre d’informació. Es pot visitar i veure, gratuïtament, un preciós audiovisual sobre el Montseny, amb uns efectes especials molt curiosos.\nCan Lleonart. És un equipament pedagògic creat l’any 1971 en una antiga casa d’estiueig. Va ser la primera escola de natura de l’estat espanyol. Les activitats que s’hi desenvolupen són: itineraris pedagògics, excursions guiades pel massís, sortides per a l’observació de la fauna, etc.\nTuró de Morou. Cim de 1.308 metres, és el de més fàcil accés al massís del Montseny.\nEmpedrat de Morou. És una balconada rocallosa de granit, amb unes vistes espectaculars sobre la vall de Santa Fe, el Turó de l’Home i les Agudes. També hi podem veure la serralada Litoral.\nAntigament s’extreia el granit d’aquesta zona i es baixava amb mules per estrets corriols, tot un procés manual que ocupava força mà d’obra de la vall.\nAparquem el cotxe davant del Restaurant/Hotel Santa Fe del Montseny i prenem un caminet cimentat, seguint el rètol “L’Empedrat de Morou – Can Lleronart” amb marques de color taronja. Travessem un pontet de fusta i just passat Can Lleonart, prenem el segon camí que surt a la dreta.\nSeguim per un camí ample i, quan aquest gira 90º a la dreta, el deixem i seguim recte endavant, per un corriol estret i mig amagat. Anem pujant per un camí pedregós i amb unes vistes molt generoses d’un bosc amb castanyers i faigs.\nArribats al cim (espai poc senyalat) continuem recte per un corriol molt poc marcat i a la poca estona seguim un camí ample que baixa, fins a sortir als Empedrats de Morou. Anem baixant i prenem el segon camí ample que surt a mà esquerra, Camí de Riells; passarem per la masia Can Font de Corts fins a trobar el camí pel qual baixarem del Turó de Morou. Continuem per la pista que hem deixat abans i ja no ens desviem fins a arribar al pantà de Santa Fe.\nEnfilem el camí que va per la dreta del pantà de Santa Fe que ens portarà a Can Lleonart, la casa que ja hem passat a l’anada. Ara només ens queda resseguir el camí que ja hem fet a l’anada i que ens portarà fins a l’Hotel de Santa Fe, on hem començat la nostra sortida d’avui.\nDurada: 2h 15 min\nDesnivell: 467 m\nDistància: 9,79 km\nMés en aquesta categoria: « Vall de Golinons El dormidor del corb marí »


Altres activitats i tallers - Sempreviva - Ioga / Yoga - Balaguer\nPàgina en construcció... disculpeu les molèsties.\nActivitats esporàdiques i proposta de tallers\nper empreses, associacions, ajuntaments, escoles, biblioteques, fires i festes especials.\nBiodansa · Risoteràpia · Outdoor dreams · Remeis casolans per a la salut ·\nSessions de Contacontes · Tallers en família (pedagogia Waldorf) · Art-teràpia\nIoga per a nens/es · Ioga en parella - Acroioga · Tallers de relaxació ·\nEstimulació multisensorial en minusvalies psíquiques\nTALLERS DE BIODANSA\nAquesta integració millora la salut física, psíquica i emocional. La Biodansa millora l'autoestima, la comunicació, l'alegria de viure, la salut física i psíquica, la capacitat afectiva, el respecte a un mateix i als altres, la capacitat de connectar amb el plaer en la vida quotidiana… Tot això a través del moviment, la interacció amb els altres i la música, buscant l'expressió autèntica del que som.\nQualsevol persona pot practicar Biodansa. No és necessari saber ballar, ja que els exercicis tenen a veure amb la vida quotidiana i són proposats de forma progressiva, perquè tots els participants gaudeixin del procés. Les danses no són coreogràfiques ni segueixen una tècnica estructurada de ball, són propostes de vida, que en un marc musical i grupal, permeten que el moviment succeeixi en una profunda connexió amb l'emoció que aflora.\nEn les danses no hi ha comparacions, judicis ni un moviment preestablert correcte o incorrecte. Es tracta de deixar-se dansar per aquesta expressió personal, única i irrepetible que té la força i la presència de l'instant precís: es tracta d'expressar-se, deixar-se portar, deixar anar condicionaments i connectar amb un mateix i amb els altres.\nSessions regulars de Biodansa per adults a Sempreviva. Consulteu-ho a l'apartat "Nous events".\nSi us interessa una biodansa grupal específica per a empreses, ajuntaments, festes d'aniversari, comiats de soltera, associacions, etc. poseu-vos en contacte amb nosaltres i us en informarem.\nEs tracta de deixar aflorar el somriure més genuí, aprenent a veure les coses des d'una òptica més positiva per així poder treure més partit a la vida i al treball.\nTALLERS DE REMEIS CASOLANS PER A LA SALUT - Les plantes medicinals de la comarca\nProposta de taller teòric i pràctic de tres dies de durada. (Es pot escurçar a 1 dia a conveniència de l'agrupació que ho sol·liciti) amb el següent temari:\nDia 3. Pràctica. Aprendre a preparar variats remeis naturals: infusions, decoccions, tintures, ungüents, xarops... per combatre les malalties més habituals que es presenten al llarg de l'any (refredats, dolors musculars, mals de cap, reforç del sistema immunològic ... ).\nEntrega d'un dossier amb l'explicació de 50 plantes medicinals de la nostra comarca i moltíssims remeis casolans que han estat transmesos de generació en generació dins d'una autèntica família remeiera.\nSESSIONS DE CONTES I TALLERS DE PEDAGOGIA WALDORF PER A TOTA LA FAMÍLIA\nEl meu nom professional en el món de la narració és: "Què farem, què direm contacontes". Vaig començar a explicar contes aficionadament l’any 2005, i fins l’any 2010 no m’hi vaig dedicar professionalment. Actualment treballo en un centre de ioga a Balaguer, en el que desenvolupem vàries activitats relacionades amb la salut física i mental. A part de les classes de ioga, també fem tallers de recreació artística i emocional, amb orientació en la pedagogia Waldorf; tallers adreçats a famílies, per gaudir d’una agradable i constructiva estona amb els nostres fills/es.\nExplicar una història implica moure emocions, les del narrador i les de qui la rep, i a través d'aquest "donar-rebre" es construeixen somnis i móns, es creen llaços i es transmeten afectes.\nSessions de contacontes regulars a Sempreviva La Noguera, també ens traslladem a escoles, biblioteques, associacions, casals, festes populars, festes d'aniversari, piscines, ajuntaments... Si hi esteu interessats/des poseu-vos en contacte amb nosaltres a l'apartat "Contacte".\nTallers de pedagogia Waldorf adreçats a famílies (Taller de ioga en família; taller de relaxació en família; Biodansa en família; Mindfulness en família...). Més informació a: "Contacte".


Ara Malikian torna als inicis i captiva el públic\nLa família reial al complet va assistir al concert del violinista d'origen armeni\nMARÍA JOSÉ RIBAS Calvià | 02/08/2018 09:53\n651x366 Ara Malikian torna als inicis i captiva el públic. / ISAAC BUJ Ara Malikian torna als inicis i captiva el públic. / ISAAC BUJ\nEn un concert de dues hores i mitja, el gran violinista Ara Malikian va ser capaç de captivar tot el públic. Una actuació de fusió eclèctica, acompanyat per la banda amb la qual porta quasi dos anys de gira amb l'espectacle 'The incredible world tour of violin'. Dos violins més, una viola, un contrabaix, una bateria, una guitarra i una percussió hindú varen interpretar tant temes clàssics del rock, músiques del món, com partitures de Bach i Paganini, a més de temes de Malikian mateix. Entre les dues mil persones de públic hi havia la família reial al complet, els reis, les seves filles, la reina Sofia i la infanta Elena.\n540x306 La família reial al concert del violinista Ara Malikian./ ISAAC BUJ La família reial al concert del violinista Ara Malikian./ ISAAC BUJ\nAl principi de l'actuació, Malikian es va mostrar "molt feliç de tornar" a les illes, i es va referir a un públic "encantador i sempre acollidor". L'espectacle, que té com a eix vertebrador la història del seu violí, començà amb una peça en què va interpretar tres partitures, "Voodoo Child", de Jimmy Hendrix, el "Requiem", de Mozart, i una composició seva, que va dedicar al seu avi, que es va salvar del genocidi armeni, amb un violí com a salvaguarda, tot i no saber tocar l'instrument.\nEntre anècdotes de la seva biografia personal, marcada per la guerra civil libanesa, una educació estricta i clàssica de son pare i una germana aficionada al rock, el repertori va combinar adaptacions de temes de David Bowie o Led Zeppelin, el vals dedicat al seu fill Kairo i peces de compositors clàssics, com Mozart i Bach, amb els quals va posar el punt final de l'actuació.\nA més de virtuosisme musical i sentit de l'humor, Malikian va mostrar el seu caire més humà i va dedicar unes paraules als seixanta milions de refugiats que també haurien de comptar amb un violí com a via de salvació. En la darrera interpretació va baixar de l'escenari i es va moure entre el públic i les seves pantalles. Malikian va fer vibrar tot Port Adriano en una actuació que quedarà registrada en la memòria dels assistents, i en la dels seus dispositius.


Tres palistes de l'OMET i la UESC es van classificar per prendre-hi part a Bàscara (Girona) en el més de novembre. Es tracta del benjamí Bruno Huertas (10) i les alevines de primer any Mariona i Laia Munné que van aconseguir 1 de les 9 places que hi havien en joc per a les provincies de Navarra, Aragó, Balears i Catalunya.\nVal a dir que accedir a l'Estatal en sí ja és un èxit doncs, de fet era el primer cop que la nostre ciutat classifica 3 jugadors. La primera fase de la competició es disputava en 8 grups de 6 palistes. Els tres primers accedien a la fase final d'eliminatories. Laia Munné que partia com a quarta de grup (Rk Espanyol nº29) va aconseguir una meritoria segona plaça, només per darrera de Ángela Rodríguez, campiona del Zonal Sur, després va caure a la primera eliminatoria. Bruno Huertas (Rk Espanyol nº18) que partia com a tercer de grup va donar la campanada en fer-se amb la primera plaça derrotant a Guillermo de Laurentis (Madrid), campió del zonal nord i 3er del ranking espanyol, d'aquesta forma Huertas accedia a les eliminatories directament als setzens de final on va cedir per 0-3 en front Marlon López (Extremadura) tot i tenir parcials favorables de 10-6 i 9-5 al primer i tercer set. Una victòria en aquest partit l'hagués classificat matemàticament pel Top 8 espanyol.\nMariona Munné (RK Espanyol nº12) va signar la millor actuació malgrat tindre el més difícil del sortejos ja que al grup es va trobar amb la campiona del zonal sur i número 1 del ranking espanyol, l'andalusa Yanira Sánchez, amb qui va cedir per un ajustat 1-3, després el sorteig de les eliminatories tampoc li va deparar gaire sort emparellant-la amb Eugenia Sastre, campiona del zonal est i tercera del ranking espanyol a vuitens de final.\nMunné va tenir contra les cordes la mallorquina en disposar d'un parcial de 9-7 amb un empat a 1 set, però finalment va cedir per 3 sets a 1. Als partits per determinar les possicions 9 al 16 la palista santcugatenca va guanyar els tres partits per contundents 3 a 0, fent-se amb la novena plaça. El ranking oficiós després d'aquesta prova deixa els tres palistes santcugatencs entre els 20 millors classificats d'Espanya.\nBruno Huertas pujaria 4 llocs fins la possició número 14 del ranking, mentre les germanes Laia i Mariona Munné en pujarien 9 i 2 respectivament situant-se a les possicions 20 i 10 del ranking nacional. Un resultat molt meritori tractant-se d'alevines de primer any, sense tenir en compte les jugadores de segon any la Mariona i la Laia ocuparien la tercera i setena plaça del ranking espanyol.\nEnllaç al facebook per veure el video. CLICA!\nTags: Tennis Taula Torneig Estatal de Tennis Taula


Recomanacions del Síndic a les administracions amb relació a l’assetjament immobiliari - Síndic de Greuges de Catalunya - Un médiateur au service du public\nRecomanacions del Síndic a les administracions amb relació a l’assetjament immobiliari\nL’adjunta al síndic, Laura Díez, ha explicat avui, en el marc d'una jornada sobre assetjament immobiliari i dret a l’habitatge, les actuacions del Síndic sobre habitatge. També ha abordat els problemes concrets i les polítiques d’urbanisme que facilitin un habitatge digne. [27/05/05]\nLa jornada ha estat organitzada conjuntament per la Facultat de Dret de la Universitat de Barcelona i la Secretaria d'Habitatge del Departament de Medi Ambient i Habitatge.\nLa intervenció de Laura Díez s’ha centrat especialment en l’assetjament immobiliari i ha plantejat un seguit de recomanacions a les administracions sobre aquesta problemàtica.\nEl Mobbing immobiliari\nL’arrel de l’assetjament es troba en la confluència de dos vectors que són les expectatives de plusvàlua o d’especulació urbanística dels propietaris de pisos i el fet que la majoria d’afectats acostuma a ser col·lectius vulnerables com ara gent gran, joves amb salaris precaris, persones que viuen situacions de pobresa. En molts casos es fa difícil discernir les característiques d’alguns assetjaments perquè la realitat de molts lloguers es desconeguda i els mecanismes de pressió són molt variats i sovint difícils de definir penalment.\nUna de les recomanacions plantejades pel Síndic a les administracions amb relació a l’assetjament es promoure actuacions sobre barris degradats del centre de les ciutats, que expulsen els pobres, i fer possible la reocupació dels desnonats: garantir la reocupació dels que ja hi eren.\nEl Síndic també recomana modificar la legislació sobre arrendaments urbans, tenint en compte la situació concreta de les persones i des de la perspectiva dels col·lectius més vulnerables; discriminació en funció de l’edat, com per exemple l’edat com a limitador d’accions, demanar l’acreditació a l’arrendatari en processos de desnonament, etc.


Disseny Hub BArcelona\tFa 3 mesos\nTornen les jornades Barcelona reAct al Disseny Hub\nEl Disseny Hub acull del 30 de març a l’1 d’abril el Barcelona reAct, les jornades per a la reactivació econòmica de la ciutat, organitzades per l’Ajuntament de Barcelona. En aquesta segona edició, es reuniran experts, ponents i líders locals, nacionals i internacionals per debatre sobre el futur econòmic de Barcelona.\nEn els tres dies de conferències, es reflexionarà sobre com diversificar l’economia i apostar per la innovació. Barcelona reAct comptarà amb més de 15 ponències de diferents àmbits, amb l’objectiu de consolidar l’agenda Barcelona Green Deal, el nou model econòmic que detalla mesures que s’han d’aplicar a la ciutat per recuperar els dèficits derivats de la pandèmia i aconseguir en els pròxims deu anys una ciutat més competitiva, sostenible i equitativa.\nEs parlarà, entre d’altres, sobre els projectes de l’agenda econòmica de la ciutat, d’aquells que aposten per la ciència, dels projectes de desenvolupament econòmic sostenible i digital relacionats amb Amèrica Llatina, de la diversificació econòmica a les ciutats, de la transició verda i del potencial de les noves tendències en innovació tecnològica.\nDesprés de la primera edició, en la qual es van determinar els deu objectius a assolir amb el nou model econòmic i que va comptar amb conferències presencials i en línia, aquesta segona edició recupera la total presencialitat i és necessària la inscripció.\nPer a més informació, visiteu la pàgina de l’Ajuntament de Barcelona.\nDisseny Hub BArcelona\t/ Disseny\tFa 4 mesos\nSe reactiva la 2ª edició de “Disseny per la inclusió”, una iniciativa del Museu del Disseny i Ojalá Projects\nArranca la segona edició de “Disseny per la inclusió“, una iniciativa del Museu del Disseny i de la asociació Ojalá… Més →\nDisseny Hub BArcelona\t/ Disseny\t/ Està passant\tFa 1 mes\nLa 17ª edició de la Barcelona Design Week se celebrarà del 2 al 22 de juny. El festival aposta per acostar el… Més →\nDisseny Hub BArcelona\t/ Està passant\t/ Art\tFa 8 mesos\nEl Banksy mai vist al Disseny Hub Barcelona\nEl Disseny Hub Barcelona obre les portes a l’exposició “BANKSY. The Art of Protest”, la gran mostra internacional d’obres originals… Més →


València Turisme invita a “viure i sentir la vida valenciana” en el vídeo promocional de Fitur 2017 – Compromís Diputació de València\nPublicat el 16 Gener 2017 en Premsa\nEl Patronat Provincial de Turisme de València i la seua marca València Turisme han presentat aquest matí el nou vídeo promocional València: la vida espera, amb el qual acudirà la setmana vinent a la Fira Internacional de Turisme FITUR 2017 per a convidar els viatgers a «viure i sentir la vida valenciana».\nEn aquest sentit, la diputada i vicepresidenta del Patronat de Turisme, Pilar Moncho, ha explicat que «els valencians i les valencianes estem ací per a viure amb vosaltres i mostrar-vos nostra terra i els nostres costums, el nostre paisatge i la nostra manera de viure», en referència als futurs visitants.\n«Volem que la gent vinga, ens conega i es vulga quedar en el nostre territori. Aquest és el missatge que portem a Fitur en la nostra maleta», ha agregat.\nL’acte s’ha celebrat en el Saló Gregori Mayans del MuVIM i ha comptat amb la presència de la vicepresidenta de la Diputació de València, Maria Josep Amigó, qui ha destacat per la seua banda «l’excel·lent labor desenvolupada per l’equip de Turisme de la institució, que ha posat a tremolar l’àrea amb la seua nova forma de posar en valor el territori valencià i el seu patrimoni material i immaterial».\nA més ha manifestat que la Diputació va a Fitur «perquè la nostra gent i la resta del món sàpiga que som molt més que llum i festa. Som bona gent, la millor, que vol la seua terra, està orgullosa d’ella i convida a viure-la».\nAutenticitat de la marca ‘València’\nLa presentació ha estat a càrrec de l’actriu valenciana Marta Chiner, una de les protagonistes del vídeo València: la vida espera, al costat de Silvia Rico, Simon Campbell, Iolanda Muñoz i Pato Cárdenas.\nEl Patronat de Turisme ha completat l’acte amb música en directe dels artistes valencians Mireia Vives i Borja Penalba, en una clara aposta per la qualitat i autenticitat de la marca ‘València’.\nUna mirada a allò autòcton\nEl nou vídeo promocional de València Turisme, produït per Tenda de Campanya, ha sigut rodat íntegrament en localitzacions valencianes d’horta, mar, interior i a l’Albufera, a més de fer per primera vegada una mirada directa a l’esport autòcton: la pilota.\nEl Patronat de Turisme de València estarà present en Fitur 2017 del 18 al 22 de gener, en l’àmbit de la Comunitat Valenciana, amb un programa de presentació de productes i activitats turístics ampli i novedós.\n← «València és música», una finestra al món per mostrar la singularitat de les bandes de música valencianes\nLa Diputació crearà quatre centres socials a Llíria, Sueca, Paterna i Carcaixent →


A PEU » Pepe Mujica\nArxiu per a 'Pepe Mujica' Categories\nHi ha un refrany que diu que «l’hàbit no fa el monjo». Hi estic completament d’acord. També hi ha una altra variant -i amb aquesta sí que no hi estic gens d’acord- que diu que «l’hàbit no fa el monjo, però hi ajuda». I no hi estic gens d’acord amb aquesta darrera variant perquè les persones les hem de valorar pel que fan i no pas per com van vestits o pel que diuen o representen. Els bons actors ens fan creure els personatges que representen però no són com ells i cadascú té vida pròpia, a vegades molt distinta al paper que representa al teatre.\nD’aquí un parell de diumenges (el 24/06/2018) TV3 ens oferirà, dins el nou programa «Quatre gats» que es va estrenar ahir amb una entrevista a Alex Salmond, una altra conversa amb l’expresident uruguaià JOSÉ MUJICA, que estic segur que serà interessant perquè aquest home sempre diu coses interessants. I aquí és on vull enllaçar amb el refrany que encapçala aquest apunt. El juliol del 2009, l’expresident Mujica sorprenia tothom anant a una sastreria de Montevideo per emprovar-se un vestit, ell que no hi havia anat mai. El seu assessor de campanya Francisco Vernazza, figura clau en el triomf de Mujica, l’havia acompanyat a la sastreria, on es va fer fotografiar emprovant-se’l i les fotos van sortir publicades en tots els mitjans nacionals.\nEls que coneixem la llarga trajectòria del Pepe Mujica no ens va resultar gens estrany i res de l’altre món veure’l arribar al Palau Legislatiu en una moto Vespa i vestit de forma totalment senzilla, quan va assumir com a diputat el 1990. Aquell dia vestia com vestia sempre perquè, des que va sortir de la presó, es dedicava a fer de pagès i no està gens acostumat a posar-se americana i corbata. És una persona humil, que parla i viu de forma senzilla. No és d’aquells polítics que fan teatre. És un home honest, auster, clar, lliure i valent. Ha dit moltes vegades que no pot fer el que ell voldria fer, per més que sigui president, perquè hi ha poders molt més poderosos que ell i que sovint se sent lligat de mans i peus i no pot fer el que ell voldria. L’han acusat de populista, de fer servir un llenguatge impropi d’un president i de sobreactuar, però els que l’acusen de totes aquestes coses saben prou bé que res de tot això no és veritat i que, simplement el Pepe és el Pepe de sempre, sigui on sigui i parli amb qui parli. La seva vida diària ho diu…\nPer què, doncs, el Pepe va anar a una sastreria i es va comprar un vestit nou? Doncs, senzillament, perquè tots sabem que en política la imatge importa i molt i perquè sabia prou bé que molts uruguaians li demanaven que es vestís d’una altra manera per anar a fòrums internacionals o per a rebre altres caps d’estat. Però el Pepe, amb corbata o sense, no deixa de ser mai el Pepe i tant a l’Uruguai com a fora tothom sap com és. El problema és que en política massa vegades les aparences, les paraules i les promeses es tornen més importants del compte. Massa sovint les aparences enganyen més del que seria necessari i alguns polítics aconsegueixen que la gent es quedi amb la imatge i oblidi el contingut. Per tant, podem afirmar sense por a equivocar-nos que, que com diu el refrany, l’hàbit no fa la cosa. I en el cas del Pepe Mujica encara menys. Va ser el Pepe qui va aixecar algunes banderes històriques de l’esquerra, com l’avortament, el matrimoni igualitari i la legalització del cultiu de la marihuana i ha estat el seu successor també del Frente Amplio, Tabaré Vázquez, qui ha mirat de seguir en la mateixa direcció. Veurem si ho podran aconseguir perquè l’Uruguai ha estat durant molts anys un país progressista però, paradoxalment, força conservador. Però ha arribat un moment en què les polítiques socials s’havien de dur a terme tant sí com no i això, diguin el que diguin, només ho ha intentat fer el Frente Amplio. Potser no se n’ha sortit del tot, però ha intentat fer un canvi profund en matèria de polítiques socials, cosa que no havien fet mai els partits tradicionals.\nPer tant, des d’aquí ja us emplaço a veure l’entrevista d’en Ricard Ustrell al Pepe el diumenge, dia 24. Segur que no us en penedireu.\nPepe Mujica:Un home lúcid i honest\nClassificat com a GENERAL,Pepe Mujica,POLÍTICA,Uruguai\nEl president de l’ Uruguai, José Mujica, és un home lúcid, honest, senzill, sense gaires estudis però és un home que parla clar i directe com la gent del poble. El seu discurs a la Cimera de Rio de Janeiro ha estat comentat i aplaudit per tot el món. Va parlar davant representants dels 139 països present a la Cimera sobre “Desenvolupament Sostenible” inaugurada pel Secretari General de les Nacions Unides Ban Ki-moon.\nHe volgut recuperar aquest vídeo perquè crec que val la pena escoltar-lo amb atenció i difondre’l. Són veritats que no estem massa acostumats a escoltar en boca de polítics que, lamentablement, estan per altres coses. No va proposar plans ni va fer promeses. Ho va fer llençant a l’aire preguntes tan fonamentals sobre l’actual situació de la humanitat que sembla que podrien pecar d’innocents però que són preguntes que remouen la consciència de les persones i del món si ens les féssim seriosament.\nNomés cal anar als comentaris que van fer a You Tube els que el van veure i escoltar per veure l’admiració que desperta aquest home a tot el món. Necessitem presidents com ell. El món necessita polítics així si volem sortint-nos-en.\nI, per acabar d’arrodonir aquest discurs i demostrar que aquest home parla seriosament i que es creu el que diu, vull mostrar-vos aquesta foto d’ell i la seva esposa -la senadora Lucía Topolansky- a casa seva preparant-se el dinar. Només cal veure com viuen per saber com són: donen el 90% dels seus sous de President i de Senadora i viuen d’una forma senzilla i discreta en la seva casa de sempre, una casa de camp amb ben poques comoditats.\nVal més un gest que mil paraules! La felicitat, com les grans persones, es troba en les petites coses de cada dia.\nLes dues coses son importants. Mujica és un home que toca de peus a terra i sap que no li serà fàcil governar. Però tothom coincideix que ha començat amb molt bon peu i és molt ben vist i considerat per tothom. En una paraula: s’ha guanyat un respecte que semblava que no li concedien.\nI és un home que mira cap al futur. És clar que ell té un passat molt especial (guerriller que es va passar un munt d’anys a la presó) i el país també el té (cop d’estat militar que va dividir el país i va expulsar molts uruguaians cap a l’exterior). Però en el discurs deixa de banda aquest tema i diu clarament que el futur és de tots i l’han de construir entre tots. Em sembla que és el missatge més interessant que va donar.\nI ara és l’hora de la feina i no de les paraules. Mujica haurà d’aconseguir tirar endavant reformes que va començar el seu antecessor també del Frente Amplio però que no va aconseguir dur a terme. Tabaré Vázquez va dur a terme tres reformes per al país que jo considero indiscutibles: la productiva, la distributiva i la social. Ara, al país n’hi falten dues més: la reforma de l’ Estat i la comunicativa. Si Mujica ho aconsegueix farà que Uruguai canviï de fesomia i sigui un país completament diferent del que era.\nTant de bo ho aconsegueixi. I un petit (de fet, potser no tant….) detall per acabar: Llegeixo en un diari la següent notícia:\nMÚJICA PREDICA LA AUSTERIDAD DANDO EJEMPLO\nEl Mundo, 15/02/2010\nEl Presidente de Uruguay, José Mújica, ha decidido que el 87% de su salario vaya destinado a la construcción de viviendas populares. Mujica predica la austeridad dando ejemplo, ya que desde que asumió el poder ni ha cambiado de residencia ni de coche, ya que ha renunciado a la limusina oficial.\nEl que dèiem: Menys paraules i més fets com aquest!!!\nDe guerriller a president.\nA l’ Uruguai ho tenen molt clar:\n"La sobirania radica essencialment en la Nació i la majoria ha de governar respectant els drets de tots".(Cabildo Abierto del 21 de setiembre de 1808, Oración de Abril de 1813).\nDemà, 1er de març, un president d’esquerres imposarà la banda presidencial a un altre president d’esquerres. Tabaré Vázquez imposarà la banda a José Mujica. És un fet històric en la història del país perquè no s’havia donat mai. Però no és un fet que s’esdevingui per xiripa o per casualitat. Vol dir que l’esquerra ha fet les coses ben fetes i ha convençut una gran part dels votants.\nDemà, un guerriller torturat en les fosques i humides cel·les de la dictadura militar uruguaiana (José Mujica) serà el nou President de la República Oriental de l’ Uruguai. Aquest minut històric en què s’esdevindrà aquest fet serà emocionant per a tots els que seguim creient en la democràcia perquè voldrà dir que les coses no han de ser indefinidament iguals i que poden canviar.\nDe fet, l’ Uruguai -un país que m’ estimo molt- ha anat canviant de mica en mica gràcies a tots. No només gràcies al govern d’esquerres sinó també gràcies a que la gent uruguaiana té un gran sentit de la democràcia i una especial sensibilitat amb el fet polític. Estic segur que molts amics meus, que llegiran aquestes paraules, no estaran gens d’acord amb mi. Però seguirem essent amics i seguirem discutint de política perquè -uns i altres- sabem que ningú té la raó complerta de les coses ni la veritat sencera. Tots tenim una mica de raó i tots tenim les nostres raons per defensar els nostres punts de vista. Això és el més bonic de la democràcia: el respecte mutu. I els uruguaians tenen aquest do tan seu i que, tant de bo, conservin per molts anys.\nDes d’aquest humil blog vull felicitar a José "Pepe" Mujica, que essent president de la República, no té previst modificar gaire la seva manera de viure. Vol viure en el mateix habitatge de sempre; una caseta-granja que no modificarà ni per fora ni per dins. La ja famosa "granja", una caseta en camp obert envoltada de cultius de flors i hortalisses, no tindrà murs, malles, tanques o filferros que l’aïllin de la resta del món. Com a molt, tindrà més presència policial per salvaguardar la seva seguretat. "-No es pot posar portes al camp", remuga als seus amics el president electe. Diu que "després d’estar tancat en un forat gairebé quinze anys de cap manera aixecaré tàpies. Veurem com se soluciona el tema de seguretat però amb cadenats, no". Aquest comentari li va fer Mujica a Luis Reyes, mestre d’obres, company de files, de militància -no d’armes- i constructor, amb el propi Mujica d’un dipòsit d’aigua que hi ha davant de la granja per "combatre la sequera". Amic entre els amics, la seva fe en "Pepe" és infinita: "És un revolucionari, com Jesucrist".\nJo crec en aquest home. Tant de bo no defraudi les esperances de tantes i tantes persones que confien en ell. Des d’aquí la meva felicitació al nou President d’ Uruguai! Endavant, PEPE!


Musica i cançons\nAutors: Pep Bertrán Casas\nTítol: Memòria de la Revolució i la Guerra Civil a Ordal.\nEdició: Ordal (Subirats) 2009\nPeriode: Guerra Civil (1936-1939)\nAmbit: Social, econòmic, poític, cultural\nMunicipi: Ordal (Subirats)\nEl llibre segueix el fil cronològic del període de la Revolució i la Guerra Civil a Ordal a partir fonamentalment dels testimoniatges orals. És per això que es pot considerar una memòria d’un determinat període històric d'aquest poble.\nL’estructura del llibre s’inicia amb una contextualització del període que abraça el principi del segle XX i sobretot l’època de la República, seguida d’uns capítols sobre l’esclat de la guerra, l’etapa de la Revolució i els Comitès, el transcurs del conflicte i la immediata Postguerra.\nSota aquests paràmetres el llibre ens endinsa en la seva història més local, el seu anecdotari històric sobre persones, fets i indrets de la zona. Amb presència d’un Sindicat catòlic agrari, disputes entre el Centre parroquial i l’Ateneu, assassinats de religiosos autòctons del poble, cadàvers trobats per les muntanyes, emboscats, desconfiances entre veïns, bombardeigs i trinxeres en les muntanyes\nArxiu descarregable: 205614Bocins d'història.pdf\nBitllet d'1 pesseta emès per l'Ajuntament del Vendrell l'any 1937


Administratiu/va comptable - palafrugell | Oferta de treball Ref. GAai1-148691\nEmpresa molt estable de la zona de Palafrugell busca un/a administratiu/va comptable amb experiència.\n40 hores setmanals en horari partit i divendres intensiu\nBusquem una persona per treballar en una empresa sòlida dins el seu sector i amb una llarga trajectòria. Les oficines estan ubicades a Palafrugell i el departament d'administració està format per 6 persones.\nEl lloc de treball és d'administració i comptabilitat\nBusquem una persona que tingui experiència en comptabilitat en alguna empresa mitjana o gran. (imprescindible)\nDe dilluns a dijous de 8:30h a 14h i 15h a 18h. Els divendres intensiu de 8:30 a 14:30h\na convenir segons valors aportats


Un taxista atropella un vianant que creuava en vermell\nEl conductor del taxi assegura que la víctima caminava "d'esquenes"\nUn vianant ha estat atropellat per un taxista a la Gran Via de les Corts Catalanes, a l’altura del passeig de Gràcia. L’home creuava a peu un pas de vianants quan el seu semàfor estava en vermell. En caure a terra després de l’atropellament, el cap de l’home hauria impactat contra la vorera. Això li ha causat una ferida i el vessament de sang sobre la calçada. Una unitat del Servei d’Emergències Mèdiques (SEM) ha fet una primera atenció a la víctima i, finalment, l’han retirat en un llit mèdic per traslladar-lo a l’Hospital de Sant Pau en estat menys greu. Els fets han passat a les 14:40h.\nSegons ha explicat el taxista que s’ha vist involucrat en l’atropellament, l’home caminava “d’esquenes” i amb el semàfor en vermell. “Se m’ha tirat a sobre”, ha resumit, en referència a l’aparició inesperada de la víctima al carril per on circulava el taxi. Un comentari que coincideix amb el relat d’una testimoni dels fets: “Caminava cap enrere i sense mirar”.\nL’home, jove, ha quedat estès al paviment i ha rebut l’atenció de la Guàrdia Urbana i el SEM. El punt exacte on s’ha produït l’atropellament ha estat el carril lateral a la banda muntanya i en sentit Llobregat de la Gran Via de les Corts Catalanes. El pas de vianants enllaça la vorera del davant del cinema Comèdia amb la rambleta del centre de la Gran Via.\nLa policia ha tallat el trànsit momentàniament al carril afectat.


Els patufets fan un petit tresor - Joviat\nEls patufets fan un petit tresor\nPer ser grans artistes no precisament hem de ser grans.\nEls Patufets vam sortir de l’aula per trobar petits tresors de tardor al pati, i així, crear una gran obra d’art. Ens sentim com grans artistes al petit atelier!\n-La importància d’exposar als infants a l’art des d’edats primerenques ajuda i estimula l’exploració, l’expressió pròpia, el pensament lògic, l’autoestima, la imaginació i la creativitat. Les experiències d’art primerenc també ensenyen els infants a pensar obertament, a crear un nou significat, a ser més tolerants amb les diferències dels altres i els dóna el coratge d’assumir riscos.- Per Charlina Stewart, Education.com


Escola Sant Martí (Barcelona) – Cordes, bitlles i xapes a educació física\n12 octubre 2015 Educació Física 0\nAquest curs estrenarem el pati de l’hort, i allà no podem fer servir pilotes a l’hora de l’esbarjo. Per això durant aquestes darreres sessions de les classes d’EF de quart i també de tercer hem estat practicant altres jocs populars:\nCordes. Alguns ja sabien entrar, altres encara no. També alguns coneixien cantarelles com “El peloton” o d’altres de més o menys complicades. Hem comprovat que per poder saltar bé és imprescindible donar bé.\nXapes. Hem après un joc amb xapes originari d’Estats Units que es diu Skully. Podeu veure les normes en aquest enllaç: http://ift.tt/1OvWebj\nBitlles. Amb ampolles reciclades hem pogut muntar dos jocs de bitlles. Cada bitlla estava numerada, i per tant també hem hagut de calcular i anotar en un full els punts que obteníem amb cada tirada.\nPodeu veure una mostra del que hem fet en aquests vídeos.\nI ara només queda poder practicar aquests jocs durant l’estona de l’esbarjo al pati de l’hort … i també a casa i al carrer.\nSORTIDA AL PARC 11 d’octubre. Bicicletada popular


Per una cultura de pauTornar\nAutoria: Fernando Pérez RodríguezData: 2007Temàtica: Cultura de Pau, Drets humansTipologia de recurs: Material didàcticPúblic destinatari: Més grans de 16 anys, 14 a 16 anys Descripció\nConsta de tres parts diferenciades, que es poden treballar en conjunt o de manera independent. En primer lloc, s’analitza una situació conflictiva hipotètica, però habitual i propera a l’alumnat. Per fer-ho, es proposa un joc de rol en el qual cada alumne o alumna haurà d’assumir un paper dins del conflicte, i en el qual els diferents personatges implicats hauran d’arribar a un acord per mitjà de la negociació.\nEn segon terme, es proposa analitzar les causes d’un conflicte violent que ha tingut molta repercussió: els esdeveniments succeïts el mes de novembre del 2006 en barris perifèrics d’algunes ciutats franceses. Per fer-ho, es proposa la lectura de diversos textos que permeten, d’una banda, analitzar les causes del conflicte; i de l’altra, reflexionar sobre alternatives pacífiques per a la resolució del conflicte. I per últim, s’ofereix un seguit de notícies sobre diferents conflictes internacionals amb l’objectiu de reflexionar sobre la relació entre la pau i la justícia.\n...amb el mateix temaDonem la volta al conte!\nA partir de contes populars, com la Caputxeta Vermella, aquest monogràfic introdueix els conceptes de pau, violència i conflicte i hi reflexiona. També reflexiona sobre les actituds que adoptem davant els conflictes i ofereix eines per afavorir el diàleg i la cooperació. Mitjançant un e...... [+] ...amb la mateixa edatA fons\nA partir de la lectura i el comentari de textos econòmics, s’introdueix el tema del comerç internacional i les seves regles. L’objectiu principal és analitzar l’actual discurs sobre la liberalització del comerç i els seus suposats beneficis i oportunitats. Igualment, es vol manif...... [+] ...descobrint què fan els altresEscenes de la immigració\nAquesta és una experiència amb alumnat de 4t d’Educació Secundària Obligatòria (ESO) que té com a objectiu que els i les alumnes identifiquin situacions reals vinculades amb la immigració i siguin capaços d’analitzar-les de manera crítica.\nDesprés de la participació a...... [+] Avís legal | Privacitat | Contacte Web realitzada per Espais, 2009


Inauguració de l'exposició "Sibil·la: Cant, mite i tradició"\nInforma: Francesc Vicens\nDijous, 11 de desembre de 2008 a les 11:53\nPalma (Mallorca) - Aquest divendres dia 12 de desembre s'inaugura a Palma l'exposició "Sibil·la: Cant, mite i tradició" una exposició que mostra un patrimoni cultural viu que presenta diferents modalitats estètiques i musicals en les diverses poblacions i esglésies de l’illa.\nEl cant de la Sibil·la és avui un dels elements identitaris més estimats de la població mallorquina. Aquesta representació és una forma de teatralitat que prové directament de l’edat mitjana i que constitueix una reminiscència dels oracles de l’època clàssica. El seu valor rau també en el fet que és la melodia gregoriana més antiga que perviu a Europa i la cerimònia cristiana més antiga que ha arribat fins als nostres dies, i que s’ha conservat viva a Mallorca com un autèntic endemisme cultural.\nAquesta exposició ens mostra un patrimoni cultural viu que presenta diferents modalitats estètiques i musicals en les diverses poblacions i esglésies de l’illa, i que conforma un vincle cultural ancestral amb terres veïnes (Provença, Catalunya, Sardenya, etc.), a més de ser una evocació apocalíptica que sembla adquirir, en el segle XXI, una misteriosa actualitat. A totes aquestes característiques excepcionals, cal afegir-hi l’espectacularitat de la representació.\nEl cant de la Sibil·la ha esdevingut a Mallorca un símbol col·lectiu insubstituïble que ha estat declarat bé immaterial d’interès cultural (2005) i que avui dia constitueix una ferma candidatura a patrimoni oral i immaterial de la humanitat (UNESCO).\nPer tot plegat, la realització d’una exposició sobre el cant de la Sibil·la constitueix una iniciativa necessària per refermar aquests valors comunitaris i per donar-ne a conèixer els orígens i les singularitats, bastant desconeguts pel gran públic.\nDel 13 de desembre de 2008 al 30 de gener de 2009.\nTel: 971 401 001\nFax: 971 702 638\nMés informació: http://www.activitatseducativessanostra.es


Col·legi Jesús Salvador: de juny 2013\nFelicitem a tot els nens i les nenes de cicle mitjà de l'escola Jesús Salvador que enguany han celebrat la primera comunió. MOLTES FELICITATS A TOTS!!!\nHola pares i mares! Com ja sabeu, l'altre dia a la tarda vam fer la festa de l'aigua al pati petit. No cal dir com s'ho van passar, oi? Només cal fer un cop d'ull a l'àlbum de fotografies d'aquesta activitat.\nHola! Aquest matí hem fet la celebració conjunta dels aniversaris dels alumnes els quals han fet anys durant aquests mesos.\nSORTIDA LA XINXETA\nEl passat diumenge 16 de Juny La Xinxeta va dur a terme la sortida del tercer trimestre. Per fer-ho, nens , nenes i famílies van anar a passar el dia al Parc de l’Hostal del Fum on van gaudir d’una divertida Trobada de Xinxetu Tribus indies.\nVan fer un bonic passeig en l’Ocell de Ferro (Trenet) i es van poder refrescar amb un seguit de proves d’aigua que tenien com a objectiu trobar als Grans Jefes de la Tribu.\nAmb aquesta divertida jornada es va tancar un curs ple d’activitats i bons moments.\nUs esperem el pròxim curs!!!\nCOLÒNIES CICLE MITJÀ DIA2\nAvui ha estat un dia d’allò més intens... Buffff!!!!\nEl temps és meravellós, sort de la crema protectora, fa una calor increïble…\nPer dinar hem menjat llenties i salsitxes amb amanida. De postres meló fresquet, molt bo, i per sopar ens han posat patata amb mongeta tendra, croquetes de bacallà amb patates xip i de postres petit-suisse!!!\nHem fet tantes i tantes coses que millor feu una ullada al nostre canal de Youtube per entendre-ho!!!\nBona nit des de la Granja Escola!!!\nNIT 1 COLÒNIES CICLE MITJÀ 2013\nDesprés d'una aventura nocturna al bosc màgic de la Granja Escola, ara toca posar-se el pijama, rentar-nos la cara, les mans i les dents per anar a dormir, doncs demà encara ens queden moltes coses per descobrir i moltes noves emocions que experimentar...\nCOLÒNIES CICLE MITJÀ DIA1\nCom era d'esperar, degut a les activitats que hem fet durant tot el dia i als problemes amb la connexió a la xarxa, no hem pogut informar-vos abans...\nEls nens han fet moltes activitats durant tot el matí i tota la tarda: esports d'aventura, alguns han muntat a cavall, d'altres han fet activitats a la piscina... tot en un marc del tot natural i treballant a fons les emocions.\nPer dinar, hem menjat uns macarrons boníssims amb pollastre arrebossat i de postres una poma. Per berenar, encara millor, pa amb "nocilla"!!! I per sopar, una sopeta ben calentona, hamburgueses amb amanida i un iogurt.\nAra ens preparem per fer l'activitat de nit, que promet ser súper emocionant!!!\nBERTA MIRO GUANYA EL 2n PREMI LITERARI MERCÈ BLANCH\nBerta Miró, alumna de 1r d'ESO, ha guanyat el 2n premi del prestigiós concurs literari Mercè Blanch organitzat pel Montcau la Mola. En un acte molt entranyable i solemne on hi havia la presència de la directiva de la Fundació organitzadora i escriptors que van ser membres del jurat, la Berta va recollir el premi consistent en un diploma i 200 € en efectiu.\nEl premi és molt important perquè participaven escoles de Terrassa, Matadepera, Sabadell, Rubí... i es van presentar en les dues categories un centenar d'obres. A més, la Berta competia amb alumnes més grans que ella. Des d'aquestes línies també volem felicitar la Natàlia Blasco, la Nicole Nidriotakis, la Maria Losilla, la Núria Rodríguez, la Sònia Garcia i l'Eric Muñoz que també van enviar al concurs els seus relats de gran qualitat i van rebre un diploma commemoratiu.\nFelicitats Berta! A la revista que regalarem a finals de juny podreu llegir el relat guanyador!\nPer tal de celebrar el dia mundial del medi ambient, l'objectiu del qual és donar-li un context humà, motivant les persones perquè es converteixin en agents actius del desenvolupament sostenible i equitatiu, promoure el paper fonamental de les comunitats en el canvi d'actitud cap a temes ambientals, el grup d'AGENDA 21 de l'escola ha fet la proposta de realitzar diferents objectes fabricats amb material sostenible. S'han elaborat més de 80 obres realitzades pels nens i nenes de primària. Felicitem a l'equip d'AGENDA 21 per la proposta i la feina realitzada i a tots i a totes les participants, hi ha objectes realment INCREIBLES!!! Ben aviat us penjarem la resta de fotos a la plataforma.\nCOLÒNIES CS ÚLTIM DIA: TIROLINA I QUADS\nAvui ha sigut l'últim dia de les colònies. Últim dia de colònies. Hem fet tres activitats: tirolina de 100m, conducció de Quads de gasolina (50cc) i cursa d'orientació. Han estat tres dies d'activitats i cal dir que aquesta nit si... hem dormit. Hem creat 4 galeries de fotografies a l'espai Clickedu de la web del col·legi. Esperem que els nois i noies hagueu gaudit d'aquest tres dies.\nBERTA MIRO GUANYA EL 2n PREMI LITERARI MERCÈ BLANC...


Avís legal – Habitat Empordà\nEn compliment de la Llei 34/2002, de 11 de juliol, de serveis de la societat de la informació i de comerç electrònic, l’informem que Silvia Cano Gamero es la titular del lloc web https://www.habitatemporda.ca amb domicili a C/ Aigueta 117, 1er 1a, La Bisbal d’Empordà (17100), amb NIF: 77919102R. Pot contactar amb nosaltres a info@habitatemporda.cat\nA Habitatempordà no ens responsabilitzem del mal ús que es realitzi dels continguts de la nostra pàgina web, sent exclusiva responsabilitat de la persona que accedeix a ells o que els utilitza.\nHabitatemporda declara haver adoptat totes les mesures necessàries per evitar qualsevol dany que, als usuaris del seu lloc web, pogués derivar-se de la navegació per la seva pàgina web. En conseqüència, Habitatempordà no es fa responsable, en cap cas, dels eventuals danys que per la navegació a Internet pogués patir l’usuari.\nHabitatemporda no es fa responsable del contingut ni de la informació de les pàgines web de tercers a les que l’usuari pugui accedir a través dels enllaços establerts en el nostre lloc web. Així mateix, tampoc garantirà la disponibilitat tècnica, exactitud, veracitat, validesa o legalitat de pàgines alienes a la seva propietat a les que es pugui accedir per mitjà dels enllaços.\nHabitatemporda es reserva el dret de realitzar les modificacions que consideri oportunes, sense avís previ, del contingut del seu lloc web, tant pel que fa als continguts del web, com en les condicions d’ús de la mateixa.\nL’usuari queda informat i accepta, que l’accés a disterics.com no suposa, de cap manera, l’inici d’una relació comercial amb Habitatempordà. D’aquesta manera, l’usuari es compromet a utilitzar el lloc web, els seus serveis i continguts sense contravenir la legislació vigent, la bona fe i l’ordre públic. Queda prohibit l’ús del web amb finalitats il·lícites o lesius, o que, de qualsevol forma, puguin causar perjudici o impedir el normal funcionament del lloc web.\nL’accés i / o ús de la pàgina web de habitatemporda.cat que s’atribueix a qui ho realitza la condició d’usuari, acceptant, des d’aquest mateix moment, plenament i sense reserva alguna, el present Avís Legal en relació amb determinats serveis i continguts.\nEn la utilització del web de habitatemporda.com, l’usuari es compromet a no dur a terme cap conducta que pogués danyar la imatge, els interessos i els drets de Habitatemporda o de tercers o que pogués danyar, inutilitzar o sobrecarregar la web que impedís, de qualsevol forma, la normal utilització del web habitatemporda.com.\nAquesta Web combina contingut propi amb imatges de lliure ús i difusió. Aquest tipus d’imatges poden ser substituïdes a mesura que Habitatemporda generi més contingut propi amb la seva activitat.\nEls continguts que són mostrats en aquesta web i en especial els dissenys, textos, imatges o fotografies de projectes, gràfics, logos, icones, botons, noms comercials, marques o qualsevol altre signe susceptible d’utilització a nivell comercial o industrial, estan subjectes a la legislació en matèria de propietat intel·lectual i industrial i són de propietat de Habitatemporda o d’aquells tercers titulars que hagin autoritzat degudament la seva inclusió en aquesta web.\nEn cap s’entendrà concedida llicència alguna o renúncia, transmissió, cessió total o parcial d’aquests drets ni concessió de dret ni expectativa de dret, i especialment, d’alteració, explotació, reproducció, distribució o comunicació pública sobre aquests continguts sense la prèvia autorització expressa de Habitatemporda.\nD’altra banda, mitjançant les presents conclusions, l’usuari s’obliga a no reproduir de cap manera aquesta Web així com cap dels seus continguts, excepte autorització expressa i per escrit de Habitatemporda.\nHabitatemporda no pot controlar la informació, continguts, productes o serveis facilitats per altres llocs web que tinguin establerts enllaços amb destinació a aquesta web. Per aquest motiu, no ens fem responsables de qualsevol aspecte relatiu a aquests llocs webs.\nLa informació personal que ens faciliti a través dels diferents formularis, els correus electrònics o qualsevol altre mitjà que es presenti en aquest lloc web, passarà a ser introduïda en un fitxer automatitzat sota la responsabilitat de Habitatemporda, i es mantindrà confidencial i protegida . En cap cas es destinarà o utilitzarà per a altres fins, no es lliurarà a terceres persones sense el seu consentiment, d’acord amb els principis de protecció de dades de la llei espanyola LOPD (Llei Orgànica 15/1999, de 13 de desembre, de protecció de dades de caràcter personal i el RD 1720/2007, de 21 desembre, del Reglament de Desenvolupament).\nTé sempre dret a exercir el seu dret d’accés, rectificació, oposició o cancel·lació de les dades personals que ens hagi proporcionat. Si així ho desitja, pot posar-se en contacte amb nosaltres, indicant el dret que desitja exercir juntament amb una còpia del seu Document d’Identitat a: info@habitatemporda.com .\nPot dirigir una comunicació per escrit al domicili social de Habitatempordà o l’adreça de correu electrònic indicada al principi de l’Avís Legal, incloent en ambdós casos una fotocòpia del seu DNI o un altre document identificatiu similar, per sol·licitar l’exercici dels drets següents:\n– Dret a sol·licitar l’accés a les dades personals: Es pot preguntar als Habitatempordà si està tractant les seves dades.\n– Dret a sol·licitar la limitació del seu tractament , en aquest cas només seran conservats per Habitatempordà en l’exercici o defensa de reclamacions.\n– Dret a oposar-se al tractament: Habitatempordà deixarà de tractar les seves dades de la forma que indiqui, llevat que per motius legítims imperiosos o l’exercici o la defensa de possibles reclamacions, calgui seguir tractant .\n– Dret a la portabilitat de les dades: En el cas que vulgui que les seves dades siguin tractades per una altra firma, Habitatempordà li facilitarà la portabilitat de les dades al nou responsable.\n– Com reclamar davant l’Autoritat de Control. Si considera que hi ha un problema amb la forma en què Habitatempordà està tractant les seves dades, pot dirigir les seves reclamacions al responsable de seguretat de habitatemporda.cat (indicat a dalt) o l’autoritat de protecció de dades que correspongui, sent el Agència Espanyola de Protecció de Dades. , la indicada en el cas d’Espanya.\n– Dret a l’oblit i accés a les seves dades personals. En tot moment tindrà dret a revisar, recuperar, anonimitzar i / o esborrar, totalment o parcialment, les dades emmagatzemades en el lloc web. Només ha d’enviar un correu electrònic a info@habitatemporda.cat i sol·licitar-ho.\n– Tots els productes i serveis oferts en el lloc web discterics.com remeten a formularis de contacte.\nPresència en xarxes: Habitatempordà compta amb perfils en algunes de les principals xarxes socials d’Internet.\nFinalitat i legitimació: El tractament que Habitatempordà durà a terme amb les dades dins de cadascuna de les referides xarxes serà, com a màxim, el que la xarxa social permeti als perfils corporatius. Així doncs, Habitatempordà podrà informar, quan la llei no ho prohibeixi, als seus seguidors per qualsevol via que la xarxa social permeti sobre les seves activitats, ponències, ofertes i prestar servei personalitzat d’atenció al client.\nExtracció de dades: En cap cas Habitatempordà, extraurà dades de les xarxes socials, llevat que s’obtingués puntualment i expressament consentiment.\nDrets: Quan, a causa de la pròpia naturalesa de les xarxes socials, l’exercici efectiu dels drets de protecció de dades del seguidor quedi supeditat a la modificació del perfil personal d’aquest, Habitatempordà l’ajudarà i aconsellarà en la mesura de les seves possibilitats.\nAmb caràcter general les relacions entre Habitatempordà amb els usuaris dels seus serveis telemàtics, presents en aquest lloc web, es troben sotmeses a la legislació i jurisdicció espanyoles.


els orfes del Senyor Boix: La nostra vida vertical - Yannick Garcia\nelPac 28 d’abril de 2014, a les 14:20\nJo, com que també tinc uns dies de festa, vull viatjar com tu amb aquests contes. Mercès, Anna, per la ressenya.\nNitamiu 29 d’abril de 2014, a les 14:59\nno comparem dies de festa ehhhh !!!\nelPac 29 d’abril de 2014, a les 23:09\nil cavaliere rosso 18 de maig de 2014, a les 13:08\nJo també havia pensat en una comunitat de veïns, una escala, en veure el títol. Però és una escala "global". És el món i els seus "replanells". I el teu resum de les escenes, genial. Molt bo el llibre. Gràcies.


Conferència Coaching Wingwave | En Portada\nConferència Coaching Wingwave\nPublicat el 23 Octubre 2012 per En Portada\nEl wingwave és una nova tècnica que s’utilitza en procesos de coaching i que és altament eficaç si es combina amb altres recursos de Programació Neurolingüística (PNL). El Coaching Wingwave té tres àmbits de treball principals i amb els quals és altament efectiu:\nProcesssos de regulació d’estrés.\nCoaching per assolir l’èxit.\nCoaching per a canviar idees limitants.\nEls terapeutes que vindran a presentar aquesta nova tècnica són Vicens Olivé Pibernat i Aina Olivé Casanovas. Vicens Olivé és soci fundador de l’Institut Gestalt de Barcelona, diplomat en Psicoterapia Humanista, Postgraduat en Teràpia Cognitivo-Social i en Pedagogía Terapèutica per la Universitat de Barcelona i àmpliament format en diferents aspectes del PNL i Coaching. També és autor del llibre PNL y Coaching, una visión integradora (Ed. Rigden Institut Gestalt). Aina Olivé és formadora de Teràpia Gestalt, membre de l’equip docent PNL de l’Institut Gestalt de Barcelona i formadora de Wingwave Coaching pel Besser Siegmund Institut (Hamburg).\nLa xerrada es farà dilluns, 29 d’octubre a les 18h.\nL'entrada va ser publicada el Activitats i notícies, Sala d'adults i etiquetada Aina Olivé Casanovas, Coaching Wingwave, En portada 54 (octubre 2012), Institut Gestalt de Barcelona, Vicens Olivé Pibernat per En Portada. Guarda l'enllaç permanent.


Publicat per Teresa a 12:43\nI tant que sí! Jo també trobo que les pràctiques són molt bones i haurien d'existir en l'educació a tots nivells. I és fonamental pels adolescents amb baixa autoestima!\nAviam si escrius més sovint!\nDe tot el que dius m´agrada com enllaces l´adolescència: organisme, procés d´aprenentatge, emocions... amb que tots podem ser útils en un moment determinat.\nL´adaptació dels nens a l´escola bressol a vegades és difícil, la meva sogra era cuinera d´una escola de 0-3 anys i algun nen havia fet l´adaptació a la cuina, la fressa de plats i olles feia de pont per entrar en un món nou pels nens.\nAquest primer anya Catalunya no m’he dedicat a la ...


Camí de Mart: de juny 2012\nPunt de trobada: Constel.lació de la Verge\nfet amb Eyes on the Solar SystemFinals de juny i ja tenim als protagonistes d'aquesta aventura amb el teló de fons de la darrera escena d'aquest acte, la Constel.lació de la Verge.En aquesta constel.lació hi han nombrosos objectes Messier, com ara l'M104 o galàxia del barret.A més també hi tindrem molt aprop durant aquests dies a Saturn, del qual la sonda Cassini no para d'enviar-nos espectaculars imatges d'aquest planeta i les seves llunes.Tindrem un escenari més o menys així vist des d'aquí. Vull dir vist des de la Terra, des de Catalunya no veurem res doncs a aquella hora encara no hauran aparegut per l'horitzó i quan ho facin ja serà massa clar.dibuix fet amb l'aplicació WinStars2Una cosa més ..."Camí de Mart" participa als #premisblocs12 ves.cat/bbgR— Associació STIC.CAT (@STIC) June 21, 2012\nFalten 44 dies per viure els 7 minuts de terror.\nPer molt bé que vagi un viatge no deixen d'anar sortint entrebancs que cal resoldre:\n- Segons llegeixo a La Vanguardia, Sembla que els enginyers estan amoïnats per la contaminació de les mostres que pot produir el taladre. A veure a com evoluciona el tema.\nAprofito per posar un vídeo que tenia pendent on és veu el doble fent uns assajos amb "l'excavadora" prenen mostres al laboratori.\n- En aquests moments hi han tres sondes orbitant Mart en actiu tal com tenim un munt de satèl·lits donant voltes a la Terra. Són la Mars Reconnaissance Orbiter (arribada a Mart el març del 2006) , l'europea Mars Express (dec-2003) i la veterana Mars Odyssey (arribada l'oct-2001). Totes aquestes sondes a més d'aportar dades de reconeixement de Mart també tenen la funció de captar les senyals dels rovers i actuen d'enllaços facilitant la comunicació amb la Terra.\nDoncs bé, des del passat 9 de juny la Mars Odyssey està apagada en "mode segur" degut a uns problemes en els sistemes d'orientació.\nEsperem que es pugui solucionar doncs la sonda ha de ser de gran ajuda per comunicar-se amb el Curiosity quan aquest estigui rodant per la superfície.\nActualització 19/6/12: La Mars Odyssey ha abandonat el "mode segur" els controladors han fet servir la roda de reacció de recanvi per controlar la sonda i deixar la que dóna problemes. Les rodes de reacció són uns enginys que permeten orientar les sondes sense recórrer als propulsors de combustible. Ben tornada, doncs.\n... al ser ara aquest un bloc focalitzat sobre l'MSL Curiosity fa que un altre protagonista marcià (de fet tota una llegenda en actiu) com és l'Opportunity quedi aquí una mica despenjat. Us deixo un parell d'enllaços a blocs on expliquen molt bé el seu retorn a l'activitat exploratòria del planeta vermell després del dur hivern. Tesoros de Marte i Farewell, Green Haven ...\nMy new landing target in Mars' Gale Crater will almost halve the driving distance to Mt Sharp. See it now:twitpic.com/9vdbnl— Curiosity Rover (@MarsCuriosity) June 11, 2012En una conversa mantinguda via twitter amb l'MSL Curiosity m'ha explicat (de fet ho ha explicat a tothom, però per una vegada que em contesta ...) que l'equip ha previst un nou lloc d'aterratge.@JoanAyats The team was able to adjust the landing ellipse within Gale Crater to get me closer to Mt Sharp: 1.usa.gov/pia15685— Curiosity Rover (@MarsCuriosity) June 11, 2012El que diu és que concreten encara més el lloc d'aterratge, es passa de tenir un possible lloc d'aterratge en una el.lipse de 20x25 km, a un nou espai de 20x7 km. D'aquesta manera quedarà més aprop de la zona objectiu, és a dir dels sediments rocosos aprop de Mt Sharp.Els Spirit i Oppy van tenir una possible el.lipsi d'aterratge de 15x160km. S'ha aprés molt sobre Mart en els darrers anys.Això si, ens haurem de llevar més aviat per seguir-ho, ja que arribarà una mica abans. En quant al software per l'aterratge, en les darreres setmanes s'ha complert el seu enviament i ja el té apunt 55 dies abans d'arribar.Recordem que la sonda va marxar sense tot aquest software per tal que els programadors tinguessin uns mesos més de temps per depurar-ho.El software de conducció encara es depurarà més fins que el rover no estigui ja circulant per la superfície del planeta vermell.Una cosa més ...... en l'exploració planetaria sempre és bo que algú s'avanci amb imaginació. Us poso l'enllaç d'un blocaire que s'imagina com podria ser l'exploració humana de Mart. Molt recomanable el post on compara el tamany de Phobos amb una ciutat francesa: Da vinci - Mars Desing. 8 de juny 2012\nNASA sempre ha fet un esforç per cuidar les relacions publiques. En tenim un exemple en el concurs que va convocar entre estudiants per triar un nom al rover i la guanyadora va ser Clara Ma que aleshores (2009) tenia 12 anys .Signatura feta el 8 de juny de 2009Un altre exemple és el fet que convoquen un segon tweetup, aquesta vegada serà per presenciar l'arribada de l'MSL a Mart des de les instal.lacions de JPL a Califòrnia.Degut a la capacitat d'aquestes instal.lacions es limita en nombre a només 25 afortunats, més 25 de reserva. Us hi podeu inscriure aquí i penseu que les despeses del viatge i allotjament van a càrrec vostre. Molta sort!!Una cosa més ...... no fa gaire parlàvem aquí d'una alineació entre el Sol, la Terra i Mart. Doncs bé, aquesta setmana ho hem tingut amb Venus, i clar com que Venus esta entre nosaltres i el Sol doncs s'han pogut observar espectaculars imatges del transit.